Az obstruktív alvási apnoe főbb jellemzőinek vizsgálata
Authors: Molnár Viktória , Molnár András , Lakner Zoltán , Kunos László , Angyal Emese , Németh Fruzsina , Tamás László 
Published: November 2022

Összefoglaló.
Bevezetés és célkitűzés: Az obstruktív alvási apnoe az
intermittáló hypoxia által cardiovascularis, cerebrovascularis és metabolikus
betegségek kialakulását okozhatja. Kutatásunkban célunk volt a betegség főbb
jellemzőinek vizsgálata, az obstruktív alvási apnoe és a kontrollcsoport
általános, antropometriai, laboratóriumi paramétereinek összehasonlító elemzése
által. Anyag és módszer: A prospektív vizsgálatba 100 beteget
(74 férfi, 26 nő, átlagéletkor ± SD, 42,15 ± 12,7 év) vontunk be, akiket az
elvégzett poliszomnográfia eredménye alapján kontroll- (36 fő) és obstruktív
alvási apnoe (64 fő) csoportra osztottunk. A betegeknél részletes
anamnézisfelvételt, antropometriai méréseket, laborvizsgálatot és
alváskérdőív-kitöltést végeztünk. Eredmények: Az obstruktív
alvási apnoe csoportban szignifikánsan nagyobb nyak- (p = 0,015), csípő- és
haskörfogat (p<0,000), továbbá BMI-érték (p<0,000) volt megfigyelhető. A
férfiak szignifikánsan nagyobb számban voltak képviselve az obstruktív alvási
apnoe csoportban (p<0,000). Míg az antropometriai paraméterek közül a
kontrollcsoportban a nyakkörfogat különbözött szignifikánsan a nemek között
(p<0,000), addig az obstruktív alvási apnoe csoportban a nyak- (p = 0,001)
mellett a haskörfogat (p = 0,028) esetében volt megfigyelhető szignifikáns
különbség. A társbetegségek jelenléte a kontroll- és az obstruktív alvási apnoe
csoportban a hypertonia esetében 21%-nak és 64%-nak, a gastrooesophagealis
refluxbetegség 5,42%-nak és 4,71%-nak, a szív-ér rendszeri betegség 2,7%-nak és
1%-nak, míg a 2-es típusú diabetes mellitus 0%-nak és 6,4%-nak adódott. A BMI az
obstruktív alvási apnoe és a kontrollcsoportban egyaránt szignifikáns pozitív
korrelációt mutatott a nyak-, a has- és a csípőkörfogattal, továbbá a
kontrollcsoportban szignifikáns negatív korrelációt találtunk a HDL-koleszterin
értéke és a BMI, valamint a nyak- és haskörfogat között.
Következtetés: Az elhízás mint az obstruktív alvási apnoe
legfőbb rizikófaktora és az obstruktív alvási apnoéban jellemző intermittáló
hypoxia hozzájárulnak a komorbid állapotok nagyobb arányban történő
megjelenéséhez, melyek mihamarabbi diagnosztikája és kezelésük megkezdése
kiemelkedő fontosságú a betegek életminőségére gyakorolt hatásuk miatt. Orv
Hetil. 2022; 163(15): 586–592.
Summary.
Introduction and objective: Obstructive sleep apnoea results in
metabolic and cardiovascular disorders due to intermittent hypoxia. The main aim
of the present study was to analyze the most important features of obstructive
sleep apnoea, using anthropometric measurements and blood tests.
Material and method: In this prospective investigation, 100
patients (74 male and 26 female patients, mean age ± SD years, 42.15 ± 12.7)
were enrolled. These patients were divided into control (n = 36) and obstructive
sleep apnoea (n = 64) groups regarding the results of polysomnography. The
examination of the patients consisted of detailed anamnestic data,
anthropometric measurements, laboratory test and the use of apnoea
questionnaires. Results: In the obstructive sleep apnoea group,
significantly higher neck (p<0.015), hip and abdomen circumferences and BMI
values (p<0.000) were observed. Significantly higher ratio of male patients
in the case of obstructive sleep apnoea was detected (p<0.000). In the
control group, only the neck circumferences differed significantly between the
two genders (p<0.000), but in the obstructive sleep apnoea group the neck (p
= 0.001) and abdominal circumferences (p = 0.028) have also differed.
Hypertension (64% and 21%) and type 2 diabetes mellitus (6.4% and 0%) were more
frequent in the obstructive sleep apnoea group, while cardiovascular disorders
(1% and 2.7 %) and gastroesophageal reflux disease (4.71% and 5.42%) in the
control group. BMI values were significantly positively correlated with the
neck, abdominal and hip circumferences, both in the control and obstructive
sleep apnoea groups. Moreover, in the control group, a significant negative
correlation between HDL-cholesterol and BMI, neck and abdominal circumferences
was observed. Conclusion: Obesity, as one of the most important
risk factors for obstructive sleep apnoea and the intermittent hypoxia
contribute to the development of comorbidities. The diagnosis and therapy of the
comorbidities is of great importance due to their effects on the patients’
quality of life. Orv Hetil. 2022; 163(15): 586–592.